CELEX: 62021TN0702
Language: et
Date: 2021-10-30 00:00:00
Title: Kohtuasi T-702/21: 30. oktoobril 2021 esitatud hagi – Ekobulkos versus komisjon

17.1.2022   
            
            
               ET
            
            
               Euroopa Liidu Teataja
            
            
               C 24/45
            
         
      30. oktoobril 2021 esitatud hagi – Ekobulkos versus komisjon
      (Kohtuasi T-702/21)
      (2022/C 24/59)
      Kohtumenetluse keel: bulgaaria
      
         Pooled
      
      
         Hageja:„Ekobulkos“ EOOD (Todorichene, Bulgaaria) (esindaja: advokaat M. Dimitrov)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et Euroopa Komisjon jäi „Ekobulkos“ EOODi kaebuse SA.56620 (2020/FC) puhul õigusvastaselt tegevusetuks;
               
            
                  —
               
               
                  mõista „Ekobulkos“ EOODi kohtukulud välja komisjonilt;
               
            
                  —
               
               
                  teise võimalusena: juhul kui komisjon teeb otsuse kaebuse kohta pärast käesoleva hagi esitamist, mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Komisjon ei täitnud oma ELTL artiklitest 107 ja 108 tulenevaid kohustusi kontrollida liikmesriikide antud riigiabi.
               
            
                  2.
               
               
                  Komisjon ei kontrollinud äriühingu 21. veebruari 2020. aasta kaebust SA.56620 (2020/FC), mis käsitles riigiabi võimalikku õigusvastasust, põhjendamatu viivituseta, milleks kohustab nõukogu määruse (EL) 2015/1589 (1) artikli 12 lõike 1 teine lõik.
               
            
                  3.
               
               
                  Komisjon ei teinud nõukogu määruse (EL) 2015/1589 artikli 15 lõikes 1 nõutud otsust, millega oleks tulnud
                  
                              —
                           
                           
                              tuvastada, et meede, millest talle teada anti, ei ole riigiabi, või
                           
                        
                              —
                           
                           
                              tuvastada, et meede on siseturuga kooskõlas, või
                           
                        
                              —
                           
                           
                              algatada ELTL artikli 108 lõike 2 kohane menetlus („Otsus algatada ametlik uurimismenetlus“).
                           
                        
            
                  4.
               
               
                  Komisjon ei saatnud kaebuse esitajale vastavalt nõukogu määruse (EL) 2015/1589 artikli [24] lõike 2 kolmanda lõigu nõuetele oma otsuse koopiat.
               
            
                  5.
               
               
                  Komisjon ei asunud tegutsema ka siis, kui talle esitati 22. juunil 2021 ELTL artikli 265 kohaselt vastav üleskutse.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).